[{"text_idx": "#000000", "text": "\u201cC\u0302inio kaj Tag\u0302ikio devas dau\u0306re doni solidan subtenon unu al la alia kaj alporti pli konkretajn rezultojn en duflankaj rilatoj,\u201d diris c\u0302ina prezidanto Xi Jinping dum renkontig\u0302o kun sia tag\u0302ika paralelulo Emomali Rahmon j\u0302au\u0306de matene en Samarkando, Uzebio."}, {"text_idx": "#000001", "text": "Xi diris, ke de post la starigo de diplomatiaj rilatoj antau\u0306 30 jaroj, la c\u0302ina-tag\u0302ikaj rilatoj atingis saltan kreskon. C\u0302inio firme subtenas Tag\u0302ikion protekti naciajn sendependecon, suverenecon kaj sekurecon, kaj c\u0302iam estas najbaro, amiko kaj partnero, kiun Tag\u0302ikio povas kredi kaj konfidi. Li diris, ke nun internacia kaj regiona situacio spertas profundan kaj kompleksan transformig\u0302on, kaj C\u0302inio kaj Tag\u0302ikio devas dau\u0306re doni solidan subtenon unu al la alia kaj alporti pli konkretajn rezultojn en duflankaj rilatoj."}, {"text_idx": "#000002", "text": "Xi substrekis la pretecon de C\u0302inio plifortigi praktikan kunlaboron kun Tag\u0302ikio, vastigi importadon de bonkvalitaj tag\u0302ikaj agrikulturaj produktoj, altigi la skalon kaj nivelon de duflanka komerco, antau\u0306enigi kunlaboron en la kampoj kiel infrastrukturo, akvoadministrado kaj transportado, pridiskuti kunlaboron en verda teknologio, cifereca ekonomio kaj artefarita inteligenteco, kaj helpi al Tag\u0302ikio levi la kapablon de translanda transportado."}, {"text_idx": "#000003", "text": "Rahmon rimarkigis, ke c\u0302i tiu jaro markas la 30an datrevenon de la starigo de diplomatiaj rilatoj inter Tag\u0302ikio kaj C\u0302inio, kaj ke dum la pasintaj tri jardekoj la dulandaj rilatoj akiris gravan progreson. Li reasertis, ke Tag\u0302ikio sens\u0302ancelig\u0302e observas la principon de unu C\u0302inio, firme opinias, ke Tajvano estas neforigebla parto de la c\u0302ina teritorio, kaj plu firme subtenos la starpunkton de C\u0302inio pri demandoj koncernaj al g\u0302iaj kernaj interesoj."}]